Ռաֆիկ Հերգնյան

**Ռաֆիկ Պապինի Հերգնյան** (), հայ ճարտարապետ, քանդակագործ, նկարիչ, Հայաստանի Երկրորդ կարգի գծանկարիչ, Արտոնագրված ճարտարապետ, Ճարտարապետների միության անդամ։

## Կենսագրություն
Ռաֆիկ Պապինի Հերգնյանը ծնվել է 1964 թվականին Նոր Բայազետում՝ Կամո (այժմ՝ Գավառ)։ 1977-1981 թվականներին հաճախել է Գավառի գեղարվեստի դպրոց։

1982 թվականին ընդունվել է Երևանի Կարլ Մարքսի անվան պոլիտեխնիկական ինստիտուտի (այժմ՝ Ճարտարապետության և շինարարարության Հայաստանի ազգային համալսարան) ճարտարապետաշինարարական ֆակուլտետի ճարտարապետության բաժինը։ 1989 թվականին ավարտել է ինստիտուտը՝ ստանալով ճարտարապետի որակավորում։ 1983-1985 թվականներին ծառայել է խորհրդային բանակում։ 1989-1994 թվականներին աշխատել է ՀԽՍՀ Կամոյի Շրջանային խորհրդի գործադիր կոմիտեի ճարտարապետական բաժնում որպես ճարտարապետ։ 1989 թվականից սկսել է ծավալել անհատական ճարտարապետական և ստեղծագործական գործունեություն։ 1996-2000 թվականներին եղել է Գեղարքունիքի թեմի (Գեղարքունյաց թեմ) ճարտարապետ։ 1999 թվականին մասնակցել է Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի ընտրությանը որպես պատգամավոր։

2014-2015 թվականներին կատարել է շինարարության տեխնիկական վերահսկում «Վորլդ-Վիժն»-ի՝ «Վորլդ Վիժն Հայաստան» զարգացման և բարեգործական միջազգային կազմակերպության Գավառի ՏԶԾ-ում։ 2007 թվականից աշխատում է Գավառի պետական երաժշտական քոլեջի Գեղանկարչության բաժնում որպես գեղանկարչության դասախոս։ 2009 թվականին հիմնադրել է «ՌԱՖ-ԱՎՈ», այժմ՝ «Հերգնյան» ճարտարապետանախագծային կազմակերպությունը։ 2019 թվականից հանդիսանում է ճարտարապետների միության անդամ։ 2019 թվականից ՀՀ Ճարտարապետների պալատի կողմից ճանաչվել է որպես արտոնագրված ճարտարապետ։

Ամուսնացած է, ունի մեկ որդի և մեկ դուստր։

## Ճարտարապետական գործունեություն
* 1996-1997 թթ. Գավառի Սուրբ Աստվածածին եկեղեցու վերանորոգման աշխատանքներ  
* 1998 թ. Գավառի Սուրբ Խաչ եկեղեցի  
* 2005 թ. Արտանիշի Սուրբ Հովհաննես Կարապետի (Մկրտչի) մատուռ 
* 2008 թ. Արմաղանի Սուրբ Հարություն եկեղեցի
* 2010 թ. Մեծ Մասրիկի Սուրբ Աստվածածին
* 2011 թ. Գավառի Կենտրոնական Հրապարակ 
* 2012 թ. Կարմիր գյուղի Մայիսյան Հաղթանակներին նվիրված հուշարձան
* 2013 թ. Գավառի Սուրբ Կարապետ եկեղեցու զանգակատան կառուցում, հիմնանորոգման աշխատանքներ
* 2014 թ. Ձորագյուղի Սուրբ Աստվածածին եկեղեցու զանգակատան կառուցում
* 2015 թ. Գեղարքունիքի մարզի Գանձակ գյուղի 1941-1945 թթ.-ին նվիրված հուշարձանի վերակառուցում  
* 2015 թ. Գեղարքունիքի մարզի Գանձակ գյուղի 1915 թ.-ին նվիրված հուշարձան
* 2017 թ. Դսեղ գյուղում Թումանյանի տուն-թանգարանի դիմաց Սուրբ Գրիգոր Լուսավորիչ եկեղեցու զանգակատան նախագծում, եկեղեցու հիմնանորոգում
* 2018 թ. Գավառ քաղաքի հիմնադրման սեպագիր արձանագրության «Անձնագիր» հուշապատի նախագծի հեղինակ, ճարտարապետ
* 2021 թ. Գավառ քաղաքի մուտքի ճարտարապետական հուշարձան 
* 2021 թ Գավառի Հուշահամալիր — պանթեոն
* 2021 թ. Մադինա գյուղի եկեղեցի

## Ճարտարապետական աշխատանքներ

Պատկեր:5ՄԱՏՈՒՌ Ս. ԽԱՉ.jpg|Գավառի Սուրբ Խաչ եկեղեցի
Պատկեր:Մեծ Մասրիկի Սուրբ Աստվածածին.jpg|Մեծ Մասրիկի Սուրբ Աստվածածին եկեղեցի
Պատկեր:Արմաղանի եկեղեցի.jpg|Արմաղանի Սուրբ Հարություն եկեղեցի
Պատկեր:«Անձնագիր» հուշապատ.jpg|Գավառ քաղաքի հիմնադրման սեպագիր արձանագրության «Անձնագիր» հուշապատի
Պատկեր:Դսեղի Սուրբ Գրիգոր Լուսավորիչ.jpg|Դսեղի Սուրբ Գրիգոր Լուսավորիչ եկեղեցի (զանգակատուն, հիմնանորոգում)
Պատկեր:Գավառի Սուրբ Կարապետ եկեղեցի.jpg|Գավառի Սուրբ Կարապետ եկեղեցի (զանգակատուն, հիմնանորոգում)
Պատկեր:Գավառի մուտք.jpg|Գավառ քաղաքի մուտքի ճարտարապետական հուշարձան
Պատկեր:Գավառ քաղաքի հրապարակ.jpg|Գավառի Կենտրոնական Հրապարակ
Պատկեր:Գավառի Կենտրոնական Հրապարակ.jpg|Գավառի Կենտրոնական Հրապարակի նախագծային աշխատանքը (1)
Պատկեր:Գավառի Կենտրոնական Հրապարակ (2).jpg|Գավառի Կենտրոնական Հրապարակի նախագծային աշխատանքը (2)
Պատկեր:Արտանիշի Սուրբ Հովհաննես Կարապետ (Մկրտիչ) մատուռ.jpg|Արտանիշի Սուրբ Հովհաննես Կարապետ (Մկրտիչ) մատուռ
Պատկեր:Մատուռ Վերին Գետաշենում.jpg|Մատուռ Վերին Գետաշենում


## Ծանոթագրություններ

Կատեգորիա:Հայ ճարտարապետներ
Կատեգորիա:Հայ քանդակագործներ
Կատեգորիա:Հայ նկարիչներ
Կատեգորիա:Հայ գծանկարիչներ